text: Elding Sp/f hevði í fjør 4,2 milliónir í avlopi, og hetta er besta úrslit í søgu felagsins
text: #000001
text: Elding Sp/f kundi aftur framleggja ein góðan roknskap fyri 2021, sum gav 4,2 mió.kr. í avlopi eftir skatt, sum er eitt vet hægri enn í 2020. Talan er eisini um besta úrslit í søgu felagsins.
text: #000002
text: Elding var stovnað í 1995 av Mads Andreas Winther og lat upp í kjallaranum í SMS. Síðani er virksemið hjá Elding alsamt vaksi og er nú størsti elektronik- og hvítvøruhandil í Føroyum. Elding er sjálvstøðugur partur av skandinavisku ketuni El-giganten, sum í Føroyum ber heitið Elding Elrisin við størsta handli av sínum slagið í Føroyum við Hoyvíksvegin í Havn, umframt at Elding handil eisini er í Klaksvík og nýggji vinnuhandilin Elding Business heldur til í Smiðjugerði í Havn. Harumframt hevur Elding eisini ein stóran web-handilin, sum ber navnið Elding online.
text: #000003
text: Roknskapurin hjá Elding Sp/f vísur, at bruttovinningurin er øktur við 2,4 mió.kr. til 21 mió.kr. í 2021 samanborið við 2020, sum er ein vøkstur á 13 prosentum. Samlaða sølan er ikki upplýst í roknskapinum, men við økta bruttovinninginum eru ábendingar um, at hetta helst stavar frá eini øktari sølu í 2021.
text: #000004
text: Starvsfólkaútreiðslurnar øktust somuleiðis við 1,7 mió.kr. til 14,6 mió.kr. Vøksturin er 13 prosent. Umleið 45 starvsfólk eru í starvi hjá Elding.
text: #000005
text: Úrslitið áðrenn avskrivingar, eisini nevnt Ebidta, var 6,5 mió.kr. í 2021, sammett við 5,7 mió.kr. í 2020. Vøksturin er 13,3 prosent.
text: #000006
text: Ársúrslitið eftir skatt í 2021 var 4,2 mió.kr., sammett við 4 mió.kr. í 2020. Vøksturin í úrslitinum var 5,8 prosent.
text: #000007
text: Elding hevur økt um fíggjarjavnan í 2021. Vøksturin er 5,7 mió.kr. og fíggjarjavnin í 2021 var 50,1 mió.kr.
text: #000008
text: Á ognarsíðuni sæst serliga, at vørugoymslan er økt við 8,1 mió.kr. til 33 mió.kr.
text: #000009
text: Á skuldarsíðuni sæst, at Elding hevði onga langfreistað skuld í 2021, meðan stuttfreiðsta skuldin er økt úr 25,6 mió.kr. í 2020 til 29 mió.kr. í 2021.
text: #000010
text: Eginognin hjá Elding var við árslok 2021 í alt 21,1 mió.kr., sum gevur eitt trygdarevni á 42,2 prosent, sum má metast at vera rímuliga gott.
text: #000011
text: Gjaldførið hjá Elding í 2021, tá hugt verður eftir lyklatalinum gjaldørislutfall, var 165 prosent, sum eisini má metast at verða rímuliga gott.
text: #000012
text: Ognaravkastið, sum sigur hvussu lønsamur raksturin hevur verið í mun til fíggjarstøðuna, var 11,0 prosent í 2021 sammett við 11,3 prosent í 2020. Í mun til ta hørðu kappingina sum vanligt er í hesu vinnuni, má metast at lønsemið hjá Elding er rímiliga gott í 2021.
text: #000013
text: Eginpeningsavkastið er eisini gott. Samanlagt 27 prosent í 2021 í mun til 29 prosent í 2020.
text: #000014
text: Samanumtikið má metast at rakstrarúrslitið hjá Elding í 2021 var rímuliga gott og at felagið er væl fyri fíggjarliga og gjaldførisliga.
text: #000015
text: Á aðalfundinum hjá Elding var samtykt at útluta 2,0 mió.kr. í vinningsbýti til eigararnar.
text: #000016
text: Vinarliga broyt tínar kennifíla - og privatlívsstillingar fyri at síggja hetta innihaldStillingar av farsporum
text: #000020
text: Kanna mál um blúnisbrot í svimjihøllini
text: #000022